fee8365a4af9dbc9cb4eb5bcba639195
fuglefryd, blåmejse
glasogglimt.dk
2020.10
"bøjlen" er lavet af jern, som vil ruste smukt og blive mindre synlig i træet el. lign. hvor den hænges

synlig: hele året. yngleperiode: april + maj.

blåmejsen tilhører mejsefamilen. den er meget almindelig i danmark og findes desuden i det meste af europa, dele af asien og på de kanariske Øer. blåmejsens foretrukne levested er i løvfældende og blandede skove, og den er desuden en flittig gæst ved foderbrættet hele året rundt.

der er ingen anden dansk sangfugl, der ligner blåmejsen. den lille mejse er let at kende på sin blå og gule fjerdragt, og den har desuden et blåt parti i nakken og en sort stribe gennem øjet.

i sin jagt efter mad er blåmejsen afhængig af sine akrobatiske færdigheder. den kan klamre sig til de yderste grene og hænge med hovedet nedad, hvilket er en stor fordel for den.

blåmejsen bygger rede i hule træer. det er typisk hunnen, der alene bygger reden af mos, græs, hår og fjer i løbet af april og maj. hunnen ruger alene og fodres i denne periode af hannen. blåmejsen lægger op til 16 æg, og den er dermed den spurvefugl, der lægger flest æg. ungerne fodres af begge forældre, og man ser typisk, at blåmejsen kan være meget agressiv omkring reden. hvis man rækker en hånd ud, vil blåmejsen højst sandsynligt puste sig op og snappe efter fingeren. herved viser den, at den kan beskytte sin rede og sine unger.
01200e711193590e69b966fa6ae1406b
skovskade
glasogglimt.dk
2020.10
skovskaden er en 34 centimer stor kragefugl, der yngler i løv- og nåleskove i et stort område fra det vestlige europa og det nordvestlige afrika til den asiatiske østkyst.

på grund af dens specielle stemme og dens spraglede fjerdragt er vi aldrig i tvivl om skovskadens tilstedeværelse, selvom den til tider kan være meget sky. dens fjerdragt er rødbrun med en karakteristisk sort skægstribe og på vingen findes blå fjer med sorte tværstriber.

skovskaden er altædende, og den spiser både orme, insekter, frø og bær. desuden hamstrer den agern, som den gemmer på jorden mellem visne blade til senere fortærring. den kan endda også finde på at tage æg og unger fra sine artsfæller og andre fugle!

skovskaden udnytter sit forråd i løbet af vinteren og i det tidlige forår indtil yngletidens begyndelse i slutningen af april.

begge køn bygger reden i fællesskab, og som en del af sit kurmageri fodrer hannen sin hun, mens hun udruger æggene.

de danske skovskader er almindelige standfugle, der dog i nogle vintre suppleres med et stort antal af indtrækkende fugle fra norge og sverige, hvis fuglene har haft svært ved at finde føde.

skovfuglen er fredet, og den må derfor ikke jages.